عمران خان نے خود کو اور اپنی حکومت کو بچانے کے لیے این آر او مانگا

پاکستان کے وزیراعظم شہبازشریف کا کہنا ہے کہ سابق وزیر اعظم عمران خان نے خود کو اور اپنی حکومت کو بچانے کے لیے این آر او مانگا تھا۔

خبر کا کوڈ: 5481

تاریخ: 29 May 2022 - 18:23

مقدس دفاع نیوز ایجنسی نے ایکس پریس کے حوالے سے نقل کیا ہے کہ پاکستان کے وزیراعظم شہبازشریف کا کہنا ہے کہ سابق وزیر اعظم عمران خان  نے خود کو اور اپنی حکومت کو بچانے کے لیے این آر او مانگا تھا۔ اورحال ہی میں منظر عام پر آنے والی آڈیو ٹیپ ان کی منافقت اور دوہرے معیار کو بے نقاب کرتی ہے۔

سماجی رابطے کی ویب سائٹ ٹویٹر پر اپنی ٹویٹ میں وزیراعظم شہبازشریف کا کہنا تھا کہ حال ہی میں منظر عام پر آنے والی آڈیو ٹیپ عمران خان کی منافقت اور دوہرے معیار کو بے نقاب کرتی ہے، اپنے دعوؤں کے برعکس عمران نے خود کو اور اپنی حکومت کو بچانے کے لیے این آر او مانگا۔

شہبازشریف کا کہنا تھا کہ عمران خان نے تمام کوششیں ناکام ہونے کے بعد غیر ملکی سازش کی جعلی کہانی تیار کی، لیکن اب عمران خان کا جھوٹ بے نقاب ہو گیا  ہے۔